OMTID41/2015
ID intern unic:  358041
[Версия на русском](http://lex.justice.md/viewdoc.php?action=view&view=doc&id=358041&lang=2)[Fişa actului juridic](http://lex.justice.md/index.php?action=view&view=doc&lang=1&id=358041)
**Republica MoldovaMINISTERUL TRANSPORTURILOR ŞI INFRASTRUCTURII DRUMURILORORDIN** Nr. 41
din  06.04.2015

**cu privire la aprobarea standardului
ocupaţional pentru profesia de şofer autobuz**

Publicat : 10.04.2015 în Monitorul Oficial Nr. 89-92     art Nr : 642

    În temeiul pct. 20 al Metodologiei de elaborare a standardelor ocupaţionale pentru profesiile muncitoreşti, aprobată prin Hotărîrea Guvernului nr. 863 din 08.10.2014 şi a prevederilor Hotărîrii Guvernului Republicii Moldova nr. 695 din 18.11.2009 cu privire la aprobarea Regulamentului, structurii şi efectivului-limită ale Ministerului Transporturilor şi Infrastructurii Drumurilor,

**ORDON:**

    1. Se aprobă standardul ocupaţional pentru profesia „Şofer autobuz”, conform anexei.
    2. Serviciul e-Transformare (dna Ungureanu) va plasa standardul ocupaţional aprobat pe pagina web a Ministerului Transporturilor şi Infrastructurii Drumurilor.
    3. Controlul asupra îndeplinirii prezentului ordin se pune în sarcina dlui Vladimir Cebotari, viceministrul transporturilor şi infrastructurii drumurilor.

**MINISTRUL TRANSPORTURILOR
    ŞI INFRASTRUCTURII DRUMURILOR                   Vasile BOTNARI

    Nr. 41. Chişinău, 6 aprilie 2015.**

    [STANDART OCUPAȚIONAL](http://lex.justice.md/UserFiles/File/2015/mo85-88md/standart_41.doc)

**COORDONAT:** **APROBAT:**

Ministerul Muncii, Protecţiei Ministerul Sociale şi Familiei Transporturilor și Infrastructurii nr. 01-4832 din 25 noiembrie 2014 Drumurilor

 25 noiembrie 2014

**DECIZIA**

Comitetul Sectorial în domeniul Transporturilor

și Infrastructurii Drumurilor

nr. 5 din 17 noiembrie 2014

**STANDARD OCUPAŢIONAL**

**Codul CORM**  833

**Domeniul ocupaţional** Conducători de maşini de mare tonaj şi autobuze

**Codul profesiei/ocupaţiei** \_833102

**Denumirea profesiei/ocupaţiei** Şofer autobuz

**Descrierea ocupaţiei**

Standardul ocupaţional reflectă competenţele şoferului profesionist, care execută transporturi rutiere persoane în trafic naţional şi internaţional pe rute regulate şi neregulate.

Ocupaţia de şofer profesionist (cel care conduce un autovehicul angajat într-un transport rutier public sau în interes propriu), presupune o activitate complexă, retribuită în raport de foarte mulţi factori cum sunt: capacitatea autovehiculului, tipul şi categoria acestuia; calitatea şi eficienţa transportului; gradul de securitate realizat pentru autovehicul, persoane în procesul de transport; gradul de optimizare al procesului de transport; profesionalismul în activitate; respectarea reglementărilor privind securitatea rutieră, protecţia muncii şi sănătăţii persoanelor transportate; protecţia mediului înconjurător etc.

Toate aceste elemente se regăsesc în principal într-o serie de competente ce se referă la:

* Primirea şi perfectarea actelor de transportare;
* Pregătirea şi verificarea autovehiculului pentru cursă;
* Efectuarea transporturilor de pasageri;
* Finisarea cursei. Predarea autovehiculului şi a documentelor;
* Executarea reparaţiilor în timpul procesului de transport (depanări în parcurs).

În general şoferul profesionist, de la plecare și până la finisarea cursei, este şi managerul şi executantul sarcinii de transport, preocupările de bază axându-se pe asigurarea securității rutiere, securității vieţii persoanelor transportate şi a mediului ambiant, îndeplinirii sarcinilor conform programului de activitate, asigurarea documentelor necesare şi soluţionarea tuturor situaţiilor apărute în timpul executării cursei.

Rolul standardului ocupaţional vizînd "şoferul autobuz" este de a servi drept reper pentru elaborarea Standardelor educaţionale de formare a conducătorilor auto pentru transport persoane în trafic naţional şi internaţional, în corespundere cu cerinţele actuale a angajatorilor.

**Competenţe-cheie relevante**

|  |  |  |  |
| --- | --- | --- | --- |
| **Nr.**  | **Competenţe -****cheie**  | **Gradul de solicitare**  | **Manifestare**  |
| **mare**  | **mediu**  | **mic**  |
| 1.  | De învăţare  |  |  x |   | În acţiuni de formare/autoformare, din diverse surse, independent/în echipă, în scopul asigurării calităţii lucrărilor, eficientizării proceselor de executare a acestora şi previziunii progreselor tehnologice de referinţă.  |
| 2.  | De comunicare în limba maternă/limba de stat  | x  |   |   | În actul transmiterii/înţelegerii adecvate a mesajelor scrise şi verbale în diverse situaţii profesionale, pentru a colabora în echipă/cu conducerea, pentru interpretarea corectă a instrucţiunilor/actelor normative specifice/textelor cu conţinut tehnic de referinţă, pentru formare continuă/autoformare etc.  |
| 3.  | De comunicare într-o limbă străină  |   |   | x  | În actul transmiterii/înţelegerii adecvate a mesajelor scrise şi verbale în situaţii specifice ocupaţiei (instrucţiuni tehnice, dialog de interes profesional etc.).  |
| 4.  | Acţional strategice  |  x |  |  | În activităţi profesionale/formare continuă conform planului personal; în corelarea dintre capacităţile proprii, eforturile solicitate pentru realizarea scopului şi rezultatele scontate; evaluarea şi asumarea riscurilor în diverse situaţii profesionale.  |
| 5.  | De autocunoaştere şi autorealizare  | x  |   |   | În activităţi profesionale/formare continuă/relaţii de serviciu/interpersonale: estimarea rezultatelor/progreselor proprii la locul de muncă şi a capacităţii de a asigura calitatea lucrărilor; atitudine pozitivă faţă de ceea ce face şi ce fac alţii; siguranţă şi autocontrol; preocupare pentru eficienţă şi calitate a lucrărilor specifice ocupaţiei; asumarea responsabilităţii pentru starea sănătăţii proprii, securitatea personală, a bunurilor materiale la locul de muncă şi pentru rezultatele activităţii. |
| 6.  | Interpersonale, civice, morale  |  | x  |   | În activităţi profesionale/formare continuă/relaţii interpersonale prin: comunicare/colaborare constructivă; acţiuni de protecţie a mediului/a sănătăţii consumatorilor; activităţi pro-ecologice; respectarea simbolurilor de stat, a meseriei/profesiei, a întreprinderii/locului de muncă, a familiei, a colegilor de echipă şi a conducerii.  |
| 7.  | De bază în matematică, ştiinţe şi tehnologie  |   |  |  x | În activităţi profesionale/formare continuă/relaţii interpersonale prin: înţelegerea şi utilizarea operaţiilor matematice de bază şi proprietăţilor acestora pentru a soluţiona probleme ergonomice; înţelegerea cauzalităţii progreselor/regreselor în domeniu; construirea comportamentului propriu în raport cu mediul înconjurător, pe baza cunoaşterii relaţiei “cauză-efect”; utilizarea instrumentelor tehnologice.  |
| 8.  | Digitale/în domeniul informaţional  |   |  |  x | În activităţi profesionale/formare continuă/relaţii interpersonale prin: utilizarea instrumentelor cu acţiune digitală; utilizarea resurselor informatice digitale destinate activităţii la locul de muncă, învăţării şi odihnei.  |
| 9.  | Culturale, interculturale  |   |  x |  | În activităţi profesionale/formare continuă/relaţii interpersonale prin: utilizarea mijloacelor artistice pentru autocunoaştere şi auto-exprimare; aprecierea artei diferitelor culturi; identificarea oportunităţilor economice şi de utilizare a artei la locul de muncă; exprimarea creativităţii; respectarea diversităţii valorilor persoanelor de alte culturi.  |
| 10.  | Antreprenoriale  |   |  |  x | În activităţi profesionale prin: analizarea relaţiei “costuri-beneficii”, “cerinţe-oportunităţi” în scopul luării deciziilor la locul de muncă/în afara acestuia/în cotidian; elaborarea şi implementarea unui proiect; iniţierea şi gestionarea schimbărilor; identificarea punctelor slabe şi punctelor forte, oportunităţilor şi riscurilor într-o activitate concretă.  |

**Competenţe generale:**

1. Planificarea activităţii
2. Respectarea şi aplicarea normelor de circulaţie, sănătate şi securitate în muncă, protecţia mediului
3. Gestionarea eficientă a situaţiilor de risc şi urgenţă
4. Respectarea cadrului legislativ şi normativ de referinţă în procesul de realizare a atribuţiilor ocupaţionale
5. Perfecţionarea pregătirii profesionale

**Fondul standardului ocupaţional**

|  |  |  |
| --- | --- | --- |
| **Atribuţii**  **Sarcini de lucru** | **Competenţe specifice şi conexiuni cu sarcinile de lucru** | **Indicatori de performanţă** |
| **1. Pregătirea autovehiculului pentru cursă** | **1.Verifică autovehiculul înaintea realizării cursei****(1.1 – 1.28)** |  |
| 1.1 Inspectarea circuitelor pneumatice a mijlocului de transport auto | 1.1 Circuite inspectate( lipsă de scurgeri aer comprimat, presiunea în circuite, stabilitatea fixării îmbinărilor și componentelor) privind corespunderea cu valorile stabilite de producător |
| 1.2 Inspectarea bateriei de acumulator |  | 1.2 Baterie inspectată în vederea constatării lipsei de scurgeri și gradul de încărcare baterie măsurat minim 75% |
| 1.3 Verificarea funcţionării frînei de serviciu |  | 1.3 Frîna de serviciu verificată conform condiţiilor tehnice pentru admiterea în circulaţie a autovehiculelor stipulate în regulamentul circulaţiei rutiere |
| 1.4 Verificarea funcţionării frînei de staţionare(parcare) |  | 1.4 Frîna de staţionare verificată prin imobilizarea autobuzului pe o pantă de cel puţin 16% |
| 1.5 Verificarea funcţionării frînei suplimentare |  | 1.5 Frîna suplimentară verificată în vederea asigurării reducerii vitezei de deplasare la conectarea acesteia |
| 1.6 Inspectarea motorul (instalaţiilor de ungere, răcire, alimentare) |  | 1.6 Motorul inspectat vizînd lipsa de scurgeri combustibil, lubrifianţi, lichide tehnice  |
| 1.7 Inspectarea curelelor de acţionare a dispozitivelor |  | 1.7 Curele de acţionare inspectate urmărind lipsa fisurilor, uzurii excesive, ruperilor 1.8 Tensionarea curelei măsurate corespunzător cerinţelor tehnice |
| 1.8 Inspectarea şasiul mijlocului de transport auto |  | 1.9 Şasiul inspectat în vederea depistării deteriorărilor, confirmării fixărilor sigure la îmbinări |
| 1.9 Inspectarea exterioară a integrităţii caroseriei autovehiculului |  | 1.10 Inspectarea exterioară a caroseriei vizînd prezența deteriorărilor mecanice, deformaţilor elementelor de rezistenţă, coroziuni avansate, slăbirea fixării elementelor constructive |
| 1.10 Inspectarea anvelopelor, jantelor |  | 1.11 Anvelope, jante verificate conform condiţiilor tehnice pentru admiterea în circulaţie a autovehiculelor stipulate în regulamentul circulaţiei rutiere  |
| 1.11 Verificarea presiunii în anvelope |  | 1.12 Presiunea verificată în anvelope corespunde cerin-ţelor tehnice a producătorului |
| 1.12 Verificarea funcţionării motorului |  | 1.13 Motorul verificat vizînd funcţionarea fără rateuri, zgomote anormale |
| 1.13 Verificarea nivelului și presiunii uleiului în motor |  | 1.14 Nivelul și presiunea uleiului verificată corespunde cerinţelor tehnice a producătorului |
| 1.14 Verificarea turaţiilor motorului la regim ralanti |  | 1.15 Turaţiile motorului verificate la regim ralanti corespund cerinţelor tehnice a producătorului |
| 1.15 Inspectarea tahografului |  | 1.16 Tahograful inspectat înregistrează parametrii de exploatare a autovehiculului |
| 1.16 Verificarea funcţionării indicatoarelor panoului de bord |  | 1.17 Indicatoarele panoului de bord verificate în vederea funcționalității și indicării valorilor reale a parametrilor măsuraţi |
| 1.17 Verificarea funcţionării mecanismelor de deschidere - închidere a uşilor |  | 1.18 Mecanismele verificate asigură deschiderea –închiderea completă și sigură a uşilor fără blocări |
| 1.18 Verificarea funcţionării dispozitivelor de iluminare şi semnalizare luminoasă şi sonoră |  | 1.19 Dispozitivele de iluminare şi semnalizare luminoasă şi sonoră verificate în vederea corespunderii condiţiilor tehnice pentru admiterea în circulaţie a autovehiculelor stipulate în regulamentul circulaţiei rutiere  |
| 1.19 Verificarea funcţionării ştergătoarelor de parbriz |  | 1.20 Ştergătoarele de parbriz verificate asigură funcționalitatea și vizibilitatea pentru condiţii climaterice nefavorabile la toate regimurile |
| 1.20 Verificarea funcţionării sistemului de direcţie |  | 1.21 Sistemul de direcţie verificat în vederea asigurării condiţiilor tehnice pentru admiterea în circulaţie a autovehiculelor stipulate în regulamentul circulaţiei rutiere |
| 1.21 Verificarea jocului sumar a volanului de direcţie |  | 1.22 Jocul sumar a volanului de direcţie verificat în vederea corespunderii cu normele tehnice ale uzinei producătoare |
| 1.22 Inspectarea oglinzilor, geamurilor, reflectoarelor |  | 1.23 Oglinzile, geamurile şi reflectoarele inspectate sunt integre şi fixate sigur |
| 1.23 Inspectarea salonului mijlocului de transport auto |  | 1.24 Salonul inspectat corespunde cerinţelor tehnice, sanitaro-igienice, fiind dotat conform cerinţelor regulamentului circulaţiei rutiere |
| 1.24 Verificarea funcţionării mecanismelor de reglare poziţie scaune pentru călători  |  | 1.25 Mecanismele verificate asigură reglarea poziţiei scaunelor pentru călător şi fixarea în poziţia selectată |
| 1.25 Verificarea funcţionării sistemului de climatizare a salonului autobuzului |  | 1.26 Sistemul de climatizare verificat funcționează stabil menţinînd temperatura optimală în salonul autobuzului |
| 1.26 Inspectarea centurilor de siguranţe călători |  | 1.27 Centurile de siguranță verificate corespund cerinţelor securităţii pasive în traficul rutier.  |
| 1.27 Verificarea nivelului şi adăugarea la necesitate a uleiului şi lichidelor tehnice |  | 1.28 Nivelurile verificate se încadrează în reperele stabilite de producător |
| 1.28 Alimentarea mijlocului de transport auto cu cantitatea de combustibil necesar conform sarcini de transport |  | 1.29 Carburanţii şi lubrifianţii aprovizionaţi corespund recomandărilor producătorului auto sau echivalenţilor admiși |
|  |  | 1.30 Cantitatea de carburant alimentat în funcţie de traseul efectuat şi de consumul specific al autovehiculului |
| **2. Planificarea și organizarea cursei.** | **2. Perfectează actele de transportare a călătorilor (persoanelor)****(2.1-2.4, 4.3)** |  |
| 2.1 Primirea sarcinii pentru realizarea transportului de călători.  | 2.1 Sarcina pentru realizarea transportului de călători primită, clar definită în vederea asigurării depline a acesteia |
| 2.2 Planificarea traseului de circulaţie | 2.2 Traseul planificat este cel optimal, permițînd încadrarea în timpul programat şi consum minim de carburant |
| 2.3 Planificarea regimului de muncă şi odihnă | 2.3 Regimul de muncă şi odihnă stabilit în vederea corespunderii actelor legislative/normative naţionale şi internaţionale2.4 Graficele de circulaţie planificate vizînd corespunderea cu regimul de muncă și odihnă  |
| 2.4 Obţinerea şi întocmirea documentelor/autorizaţiilor pentru transport călători |  | 2.5 Documente obţinute şi întocmite în funcţie de tipul şi dotările transportului, verifi-cărilor tehnice de specialitate.2.6 Autorizaţii speciale privind anumite tipuri de transporturi solicitate şi obţinute de la autorităţile competente în timp util.2.7 Documente necesare efectuării transporturilor completate corect, respectând metodologia sau recomandările emitentului.2.8 Documente/formulare completate clar şi citeţ. |
|  |  | 2.9 Documente şi informaţii suplimentare necesare, prezentării autorităţilor vamale, poliţiei de frontieră şi agenţilor de circulaţie rutieră la solicitare |
| 2.5 Asigurarea cu resurse necesare derulării cursei conform sarcinii de transport |  | 2.10 Resurse necesare asigurate(financiare, combustibil, etc.) în vederea executării cursei |
| **3.Îmbarcarea călătorilor şi bagajelor** | **3. Efectuează transportul de călători** |  |
| 3.1 Manevrarea şi parcarea mijlocului de transport auto la peron sau în staţiile special amenajate pentru preluarea călătorilor | **(3.1-3.5, 4.1-4.7, 4.9-4.12, 5.1-5.6, 6.1-6.3 )** | 3.1 Autovehiculul manevrat cu atenţie şi parcat la peron sau în staţiile special amenajate pentru preluarea călătorilor |
| 3.2 Monitorizarea îmbarcării călătorilor şi aşezarea acestora în mijlocului de transport auto la locurile repartizate după caz |  | 3.2 Călătorii îmbarcaţi în autovehicul conform locurilor repartizate prin tichete de călătorie, după caz |
| 3.3 Supravegherea amplasării bagajelor călătorilor în portbagajul mijlocului de transport auto şi salon, aplicarea ecusoane pe bagaje |  | 3.3 Bagajele călătorilor amplasate în siguranţă, respectînd normele vizînd sarcina pe osie (axa) şi stabilitatea în circulaţie |
| 3.4 Verificarea sau eliberarea tichetelor de călătorie călătorilor care se îmbarcă |  | 3.4 Tichete de călătorie verificate sau eliberate conform numărului de călători transportaţi |
| 3.5 Informarea călătorilor despre programul de transportare, opririle planificate, regulile la transportarea călătorilor |  | 3.5 Programul de transportare, opririle planificate, regulile la transportare a călătorilor declarate călătorilor clar, succint şi corect |
| **4. Realizarea transportului de călători** |  |  |
| 4.1 Conducerea autovehiculului  |  | 3.6 Autovehiculul condus respectînd ruta şi traseul indi-cat în ,,programul de tran-sport” eliminând întreruperile sau întârzierile nejustificate |
| 4.2 Respectarea strictă a graficelor de circulaţie din staţiile de oprire şi de destinaţie |  | 3.7 Graficele de circulaţie din staţiile de oprire şi de destinaţie respectate strict, fără întîrzieri |
| 4.3 Prezentarea documentelor şi informaţiilor suplimentare solicitate de autorităţile vamale, poliţia de frontieră şi agenţii de circulaţie rutieră |  |  |
| 4.4 Achitarea taxelor de drum, de pod, de stradă, de mediu |  | 3.8 Taxe de drum, de pod, de stradă, de mediu achitate la timp și confirmate prin facturi de plată |
| 4.5 Evaluarea permanentă a bunei funcţionare a tahografului pe întregul traseu de transport |  | 3.9 Tahograful examinat vizual în vederea înregistrării parametrilor de exploatare pe toată durata de realizare a cursei |
| 4.6 Informarea călătorilor vizînd unele evenimente neprevăzute petrecute în timpul transportului (opriri neprevăzute, restricţii la trecerea punctelor vamale, evenimente atmosferice deosebite), timpul de staţionare în staţii |  | 3.10 Informarea operativă a călătorilor vizînd evenimentele din trafic |
| 4.7 Monitorizarea permanentă a funcţionării autovehiculului după indicaţiile aparatelor de bord, semnalele acustice, optice şi comportamentul specific a mijlocului de transport |  | 3.11 Funcţionarea autovehiculului monitorizată conform indicaţiilor aparatelor de bord, semnalelor acustice, optice sau comportamentului specific al autovehiculului |
| 4.8 Identificarea defecţiunilor mijlocului de transport auto şi depanarea în parcurs (în măsura posibilităţilor) |  |  |
| 4.9 Informarea operatorului de transport despre imposibilitatea depanării mijlocului de transport şi solicitarea altui autovehicul pentru preluarea călătorilor |  | 3.12 Operator de transport informat în timp util vizînd imposibilitatea depanării mijlocului de transport3.13 Călători preluaţi în timp util de alt autovehicul în vederea continuării cursei |
| 4.10 Asigurarea integrităţii bagajelor călătorilor în timpul transportului |  | 3.14 Asigurarea integrităţii bagajelor călătorilor în timpul transportului |
| 4.11 Monitorizarea debarcării în siguranţă a călătorilor |  | 3.15 Autovehiculul oprit în siguranță la staţia de pe traseu sau la peronul staţiilor terminus, conform orarului de circulație3.16 Timp suficient acordat călătorilor pentru coborâre în deplină siguranţă |
| 4.12 Eliberarea bagajelor călătorilor din portbagajul mijlocului de transport auto |  | 3.17 Bagaje distribuite conform tichetelor etc. |
| **5. Respectarea şi aplicarea normelor legislaţiei rutiere, securității, sănătăţii şi de muncă** |  |  |
| 5.1 Conducerea autovehiculului în condiţii de siguranţă maximă cu respectarea legislaţiei rutiere naţionale şi internaţionale |  | 3.18 Autovehiculul condus în condiţii de siguranţă maximă respectînd legislaţia rutieră naţională şi internaţională, fără producerea accidentelor rutiere |
| 5.2 Adaptarea vitezei de circulaţie la restricţiile impuse de traseu şi condiţiile de relief și mediu |  | 3.19 Viteza de circulaţie adaptată la restricţiile impuse de traseu şi de condiţiile de relief și mediu |
| 5.3 Informarea autorităţilor abilitate/operatorului de transport în caz de producere a accidentului rutier |  | 3.20 Autorităţi abilitate/ operator de transport informat în timp rezonabil vizînd accidentul rutier produs  |
| 5.4 Identificarea, analizarea şi eliminarea sursele de pericol |  | 3.21 Sursele de pericol identificate, analizate cu atenţie şi eliminate imediat3.22 Sursele de pericol raportate cu promptitudine persoanelor abilitate în cazurile cînd nu pot fi eliminate  |
| 5.5 Evacuarea din autobuz a călătorilor în caz de accident rutier sau alte situaţii ce pun în pericol viaţa şi sănătatea călătorilor |  | 3.23 Călători debarcaţi respectând procedurile specifice în condiţii de siguranţă  |
| 5.6 Acordarea primului ajutor medical călătorilor accidentaţi |  | 3.24 Primul ajutor acordat persoanelor accidentate, adecvat tipului de leziune produs |
| **6. Asigurarea dezvoltării competenţelor profesionale continuă** |  |  |
| 6.1 Identificarea necesităților de formare profesională continuă |  | 3.25 Necesitățile de formare profesională continuă identificate raportare la cerinţele actuale şi reglementările privind circulaţia pe drumurile publice (interne şi internaţionale)3.26 Necesarul de pregătire evaluat corect prin compararea/raportare nivelului de cunoştinţe propriu cu evoluţia şi cerinţele din domeniu |
| 6.2 Studierea individuală a noilor realizări în domeniul din diverse surse de informare |  | 3.27 Publicaţiile de specialitate identificate şi studiate periodic, în urma selectării atente a subiectelor de interes3.28 Autoinstruire (acumulare de cunoştinţe) realizată permanent, eficient, astfel încât să se asigure satisfacerea necesarului de instruire profesională  |
| 6.3 Participarea obligatorie la cursuri, stagii de formare profesională de-a lungul vieţii |  | 3.29 Participare la cursuri, stagii de formare profesională de-a lungul vieţii confirmate prin certificate, diplome |
|  | **4. Execută reparaţii în timpul procesului de transport (depanări în parcurs) (4.8)** | 4.1 Defectul apărut localizat cu rapiditate 4.2 Piese defecte identificate cu precizie4.3 Scule şi dispozitive selectate corespunzător cu natura operaţiilor de executat4.4 Lucrări de reparaţie executate conform instrucţiunilor tehnice |
| **7. Predarea autovehiculului şi documentelor de transport**  | **5. Finalizează cursa** |  |
| 7.1 Completarea documentelor de realizare a transportului | **(7.1-7.7)** | 5.1 Documente de finalizare a cursei completate corect şi operativ, predate administra-torului în termenul prevăzut |
| 7.2 Decontarea documentelor tarifare şi predarea sumele încasate în cursă |  | 5.2 Documente tarifare (facturi, chitanţe, legitimaţii de călătorie, etc.) decontate în timpul stabilit. |
|  |  | 5.3 Sumele încasate predate conform numărului de tichete de călătorie eliberate şi numărul de călători transportaţi |
| 7.3 Predarea diagramelor tahograf şi explicarea într-un raport anexat eventualele nereguli înregistrate pe acestea |  | 5.4 Diagrame tahograf predate cu anexare a raportului de explicaţie în caz de eventuale nereguli înregistrate pe acestea |
| 7.4 Predarea autovehiculului la garaj sau loc de parcare indicat de operatorul de transport |  | 5.5 Autovehiculul predat şi parcat la garaj sau la locul indicat de operatorul de transport, imediat după încheierea cursei |
| 7.5 Raportarea problemelor tehnice apărute în timpul transportului operatorului de transport |  | 5.6 Problemele tehnice identificate de-a lungul cursei, raportate în timp util raportate persoanelor abilitate |
| 7.6 Verificarea şi asigurarea executării reviziilor tehnice conform periodicităţii indicate de producătorul mijlocului de transport |  | 5.7 Revizii tehnice executate conform intervalelor şi cerinţelor indicate de producătorul mijlocului de transport |
| 7.7 Supravegherea spălării interioare şi exterioare a mijlocului de transport auto |  | 5.8 Autovehicul spălat exterior corespunde cerinţelor legislaţiei circulaţiei rutiere5.9 Salonul autovehiculului curăţat corespunde cerinţelor sanitaro – igienice la transportarea călătorilor. |